sukhrobnurali/uzbek-legal-corpus huggingface dataset:
EKSPORTGA JOʻNATILADIGAN OʻZI IShLAB ChIQARGAN MAHSULOTNI SERTIFIKATLAShNI OʻTKAZISh TARTIBI TOʻGʻRISIDAGI NIZOMNI OʻZ KUChINI YOʻQOTGAN DEB TOPISh HAQIDA
(resolution, 2011-02-16)

Oʻzbekiston Respublikasi Prezidentining 2005-yil 26-iyuldagi PQ-136 sonli “Oʻzbekiston Respublikasi Tashqi iqtisodiy aloqalar, investitsiyalar va savdo vazirligi faoliyatini tashkil etish toʻgʻrisida”gi qaroriga (Oʻzbekiston Respublikasi qonun hujjatlari toʻplami, 2005-y., 30-31-son, 225-modda) muvofiq Oʻzbekiston Respublikasi Tashqi iqtisodiy aloqalar, investitsiyalar va savdo vazirligi qaror qiladi: 1. Oʻzbekiston Respublikasi Tashqi iqtisodiy aloqalar vazirligi tomonidan 2000-yil 30-iyunda EG-01/12-3407-son bilan tasdiqlangan Eksportga joʻnatiladigan oʻzi ishlab chiqargan mahsulotni sertifikatlashni oʻtkazish tartibi toʻgʻrisidagi nizom (roʻyxat raqami 946, 2000-yil 13-iyul) (Oʻzbekiston Respublikasi vazirliklari, davlat qoʻmitalari va idoralarining meʼyoriy hujjatlari axborotnomasi, 2000-y., 13-son) oʻz kuchini yoʻqotgan deb hisoblansin. 2. Ushbu qaror Oʻzbekiston Respublikasi Davlat bojxona qoʻmitasi bilan kelishilgan. 3. Mazkur qaror Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi.
ALKOGOLLI MAHSULOTLARGA VA TAMAKI MAHSULOTLARIGA YaNGI NAMUNADAGI AKSIZ MARKALARI JORIY ETISh TOʻGʻRISIDA
(resolution, 2021-02-22)

Oʻzbekiston Respublikasi Prezidentining “Alkogolli mahsulotlarni ishlab chiqarish va sotish samaradorligini oshirishga doir qoʻshimcha chora-tadbirlar toʻgʻrisida” 2006-yil 7-noyabrdagi PQ-505-son qaroriga muvofiq hamda alkogolli mahsulotlar va tamaki mahsulotlari noqonuniy ishlab chiqarilishi va sotilishiga yoʻl qoʻymaslik yuzasidan nazoratni yanada kuchaytirish maqsadida Vazirlar Mahkamasi qaror qiladi: 1. 2011-yil 1-apreldan boshlab alkogolli mahsulotlarga va tamaki mahsulotlariga dizayni Oʻzbekiston Respublikasi Moliya vazirligi, Davlat soliq qoʻmitasi, Davlat bojxona qoʻmitasi va “Davlat belgisi” davlat-ishlab chiqarish birlashmasi tomonidan ishlab chiqilgan va tasdiqlangan, himoyaning qoʻshimcha darajalariga ega boʻlgan yangi namunadagi aksiz markalari joriy etilsin. 2. Belgilansinki, eski namunadagi aksiz markalari bilan markalangan hamda ulgurji va chakana savdo tarmogʻidagi alkogolli mahsulotlar va tamaki mahsulotlari yangi namunadagi aksiz markalari joriy etilgan kundan boshlab olti oy oʻtgach markalanmagan deb hisoblanadi va belgilangan tartibda olib qoʻyiladi. 3. Oʻzbekiston Respublikasi Davlat soliq qoʻmitasi va Davlat bojxona qoʻmitasi: yangi namunadagi aksiz markalari joriy etilishi toʻgʻrisidagi zarur axborotni alkogolli mahsulotlar va tamaki mahsulotlari ishlab chiqaruvchilar va import qiluvchilar eʼtiboriga yetkazsinlar; 2011-yil 1-oktabrdan boshlab eski namunadagi aksiz markalari bilan markalangan alkogolli mahsulotlar va tamaki mahsulotlari ishlab chiqarilishi hamda ulgurji va chakana savdo tarmogʻida mavjud boʻlganlarining sotilishini aniqlash hamda oldini olish, shuningdek ushbu mahsulotlarni olib qoʻyish yuzasidan belgilangan tartibda chora-tadbirlar koʻrsinlar. Oʻzbekiston Respublikasi Davlat bojxona qoʻmitasi ishlab chiqaruvchi korxonalar va import qiluvchilarning yangi namunadagi aksiz markalari tayyorlashga buyurtmalari “Davlat belgisi” davlat-ishlab chiqarish birlashmasida oʻz vaqtida joylashtirilishini taʼminlasin. 4. Oʻzbekiston Respublikasi Moliya vazirligi Adliya vazirligi, boshqa manfaatdor vazirliklar va idoralar bilan birgalikda bir oy muddatda idoraviy normativ hujjatlarning ushbu qarorga muvofiqlashtirilishini taʼminlasin. 5. Mazkur qarorning bajarilishini nazorat qilish Oʻzbekiston Respublikasi Bosh vazirining birinchi oʻrinbosari R.S. Azimov zimmasiga yuklansin.
NAZORAT QILUVCHI ORGANLAR TOMONIDAN OʻTKAZILADIGAN, TADBIRKORLIK SUBYEKTLARI - YURIDIK SHAXSLAR FAOLIYATINI TEKSHIRISHLARNI MUVOFIQLASHTIRISH TARTIBI TOʻGʻRISIDAGI NIZOMGA OʻZGARTIRISH VA QOʻSHIMCHALAR KIRITISH HAQIDA
(resolution, 2017-05-15)

20. Kengashning 2006-yil 11-martdagi 06-01-01-son qarori bilan tasdiqlangan Nazorat qiluvchi organlar tomonidan oʻtkaziladigan, tadbirkorlik subyektlari — yuridik shaxslar faoliyatini tekshirishlarni muvofiqlashtirish tartibi toʻgʻrisidagi nizomga (roʻyxat raqami 1573, 2006-yil 6-may) 7-ilovaga* muvofiq oʻzgartirish va qoʻshimchalar kiritilsin. Ushbu qaror Adliya vazirligida davlat roʻyxatidan oʻtkazilgan kundan boshlab oʻn kundan keyin kuchga kiradi.
NAZORAT QILUVChI ORGANLAR TOMONIDAN YAKKA TARTIBDAGI TADBIRKORLAR FAOLIYATINI TEKShIRIShLARNI TAShKILLAShTIRISh TARTIBI TOʻGʻRISIDAGI NIZOMGA OʻZGARTIRISh VA QOʻShIMChALAR KIRITISh HAQIDA
(resolution, 2017-05-15)

Ushbu qaror Adliya vazirligida davlat roʻyxatidan oʻtkazilgan kundan boshlab oʻn kundan keyin kuchga kiradi.
ISSIQLIKDAN FOYDALANUVCHI QURILMALAR VA ISSIQLIK TARMOQLARINI TEXNIK EKSPLUATATSIYA QILISH QOIDALARIGA OʻZGARTIRISHLAR KIRITISH TOʻGʻRISIDA
(order, 2026-03-25)

Oʻzbekiston Respublikasi Prezidentining 2010-yil 27-avgustdagi PQ-1396-sonli “Geologiya-razvedka ishlarini tashkil etish va olib borish tizimi samaradorligini yanada oshirish chora-tadbirlari toʻgʻrisida”gi qaroriga (Oʻzbekiston Respublikasi qonun hujjatlari toʻplami, 2010-y., 35-36-sonlar, 301-modda) muvofiq buyuraman: 1. Elektr energetikada nazorat boʻyicha davlat inspeksiyasi boshligʻining 2006-yil 23-yanvardagi 15-sonli buyrugʻi bilan tasdiqlangan Issiqlikdan foydalanuvchi qurilmalar va issiqlik tarmoqlarini texnik ekspluatatsiya qilish qoidalariga (roʻyxat raqami 1549, 2006-yil 28-fevral) (Oʻzbekiston Respublikasi qonun hujjatlari toʻplami, 2006-y., 9-son, 66-modda) ilovaga* muvofiq oʻzgartirishlar kiritilsin. 2. Mazkur buyruq Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi.
ISSIQLIKDAN FOYDALANUVCHI QURILMALAR VA ISSIQLIK TARMOQLARINI EKSPLUATATSIYA QILISHDA XAVFSIZLIK TEXNIKASI QOIDALARIGA OʻZGARTIRISHLAR KIRITISH TOʻGʻRISIDA
(order, 2026-03-25)

Oʻzbekiston Respublikasi Prezidentining 2010-yil 27-avgustdagi PQ-1396-sonli “Geologiya-razvedka ishlarini tashkil etish va olib borish tizimi samaradorligini yanada oshirish chora-tadbirlari toʻgʻrisida”gi qaroriga (Oʻzbekiston Respublikasi qonun hujjatlari toʻplami, 2010-y., 35-36-sonlar, 301-modda) muvofiq buyuraman: 1. Elektr energetikada nazorat boʻyicha davlat inspeksiyasi boshligʻining 2006-yil 5-apreldagi 58-sonli buyrugʻi bilan tasdiqlangan Issiqlikdan foydalanuvchi qurilmalar va issiqlik tarmoqlarini ekspluatatsiya qilishda xavfsizlik texnikasi qoidalariga (roʻyxat raqami 1572, 2006-yil 6-may) (Oʻzbekiston Respublikasi qonun hujjatlari toʻplami, 2006-y., 19-son, 167-modda) ilovaga* muvofiq oʻzgartirishlar kiritilsin. 2. Mazkur buyruq Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi
OʻZBEKISTON RESPUBLIKASI MOLIYA VAZIRINING “BENZIN VA DIZEL YoQILGʻISI UChUN QATʼIY MIQDORDA BELGILANGAN AKSIZ SOLIGʻI STAVKALARINI QAYTA KOʻRIB ChIQISh TOʻGʻRISIDA”GI BUYRUGʻINI OʻZ KUChINI YOʻQOTGAN DEB TOPISh HAQIDA
(order, 2011-02-04)

Oʻzbekiston Respublikasi Prezidentining 2010-yil 24-dekabrdagi PQ-1449-son “Oʻzbekiston Respublikasining 2011-yilgi asosiy makroiqtisodiy koʻrsatkichlari va Davlat budjeti parametrlari toʻgʻrisida”gi qarorining (Oʻzbekiston Respublikasi qonun hujjatlari toʻplami, 2010-yil, 52-son, 513-modda) 12-1-sonli ilovasiga muvofiq buyuraman: 1. Oʻzbekiston Respublikasi moliya vazirining 2010-yil 2-iyuldagi 52-sonli “Benzin va dizel yoqilgʻisi uchun qatʼiy miqdorda belgilangan aksiz soligʻi stavkalarini qayta koʻrib chiqish toʻgʻrisida”gi buyrugʻi (2010-yil 14-iyul, roʻyxat raqami 2120) (Oʻzbekiston Respublikasi qonun hujjatlari toʻplami, 2010-yil, 28-29-son, 237-modda) oʻz kuchini yoʻqotgan deb hisoblansin. 2. Mazkur buyruq Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi.
NAMANGAN ShAHRIDA QURILIShI TUGALLANMAGAN OBYEKT NEGIZIDA ZAMONAVIY TOʻQIMAChILIK IShLAB ChIQARIShINI TAShKIL ETISh TOʻGʻRISIDA
(resolution, 2011-02-03)

Namangan shahrining arxitektura-qurilish qiyofasini yaxshilash va boʻsh turgan ishlab chiqarish maydonlaridan samarali foydalanish, shaharda zamonaviy toʻqimachilik ishlab chiqarishini tashkil etish maqsadida Vazirlar Mahkamasi qaror qiladi: 1. Namangan viloyati hokimligi, “Oʻzbekyengilsanoat” davlat-aksiyadorlik kompaniyasi, Oʻzbekiston Respublikasi Davlat arxitektura va qurilish qoʻmitasi hamda Davlat mulki qoʻmitasining Namangan shahri, Istiqlol koʻchasida joylashgan qurilishi tugallanmagan obyektni (keyingi oʻrinlarda obyekt deb ataladi) “Namimpeks-tekstil” masʼuliyati cheklangan jamiyatga quyidagi majburiyatlar qabul qilinishi sharti bilan tekin sotish toʻgʻrisidagi taklifiga rozilik berilsin: obyektga texnologik asbob-uskunalar va butlovchi materiallarni sotib olish va montaj qilish shaklida kamida 10,0 mlrd soʻm investitsiya qoʻyish, qurilish-montaj ishlarini 2013-yil 1-yanvargacha boʻlgan muddatda bajarish; bir yilda kamida 3900 tonna kalava, 8 mln p/metr ip gazlama va 500 ming dona tayyor tikuv buyumlari ishlab chiqarish quvvatiga ega boʻlgan zamonaviy toʻqimachilik ishlab chiqarishini tashkil etish; obyekt maydonlarining bir qismida (1-qavat) savdo va maishiy xizmatlar kompleksini tashkil etish; sotib olinadigan obyektning old qismini taʼmirlashni 2011-yil 1-martgacha tugallash va hududini koʻkalamzorlashtirish; kamida 200 ta yangi ish oʻrni tashkil etish; ishlab chiqarilayotgan mahsulotning kamida 80 foizini eksportga yoʻnaltirish. 2. Oʻzbekiston Respublikasi Davlat mulki qoʻmitasi va Namangan viloyati hokimligi: oʻn kun muddatda “Namimpeks-tekstil” masʼuliyati cheklangan jamiyat bilan obyektning oldi-sotdi shartnomasini tuzsinlar, investitsiya qoʻyish va investitsiya majburiyatlarini bajarish jadvalini tasdiqlasinlar; “Oʻzbekyengilsanoat” davlat-aksiyadorlik kompaniyasi bilan birgalikda “Namimpeks-tekstil” masʼuliyati cheklangan jamiyat tomonidan qabul qilingan investitsiya majburiyatlari bajarilishi ustidan qatʼiy nazoratni taʼminlasinlar. 3. “Ipoteka-bank” ATIBga import texnologik asbob-uskunalarni sotib olish uchun kredit ajratish va soʻmdagi zarur mablagʻlarni konvertatsiya qilish boʻyicha “Namimpeks-tekstil” masʼuliyati cheklangan jamiyatning kredit buyurtmanomasini belgilangan tartibda koʻrib chiqish tavsiya etilsin. 4. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari B.A.Xoʻjayev zimmasiga yuklansin.
Oʻzbekiston Respublikasi Prezidentining ayrim hujjatlariga oʻzgartishlar kiritish toʻgʻrisida
(decree, 2022-07-08)

Oʻzbekiston Respublikasining “Qishloq va suv xoʻjaligida iqtisodiy islohotlar chuqurlashtirilganligi munosabati bilan Oʻzbekiston Respublikasining ayrim qonun hujjatlariga oʻzgartish va qoʻshimchalar kiritish toʻgʻrisida” 2009-yil 25-dekabrdagi OʻRQ-240-son Qonuniga muvofiq: 1. Oʻzbekiston Respublikasi Prezidentining ayrim hujjatlariga ilovaga muvofiq oʻzgartishlar kiritilsin. 2. Mazkur Farmonning ijrosini nazorat qilish Oʻzbekiston Respublikasining Bosh vaziri Sh.M. Mirziyoyev zimmasiga yuklansin. 2. Oʻzbekiston Respublikasi Prezidentining “Meva-sabzavotchilik va uzumchilik sohasida iqtisodiy islohotlarni chuqurlashtirish chora-tadbirlari toʻgʻrisida” 2006-yil 9-yanvardagi PF-3709-son Farmoni 1-bandining “g” kichik bandidagi “suvdan foydalanuvchilar uyushmalari” soʻzlari “suv isteʼmolchilari uyushmalari” soʻzlari bilan almashtirilsin. 4. Oʻzbekiston Respublikasi Prezidentining 2005-yil 16-maydagi PQ-77-son qarori bilan tasdiqlangan “Amu-Zang mashina kanali tizimini tiklash” loyihasining “Agroservis markazlari tashkil etish” hamda “Tajriba xoʻjaliklaridagi sugʻorish va kollektor-drenaj tarmoqlarini qisman rekonstruksiya qilish” komponentlari boʻyicha Osiyo taraqqiyot bankining qarz mablagʻlarini berish, ulardan foydalanish va ularni qaytarish tartibi toʻgʻrisidagi nizom 1 va 2-ilovalari 2-bandining oltinchi xatboshi, 11-bandining ikkinchi va sakkizinchi xatboshi, 12-bandi birinchi, beshinchi, yettinchi va sakkizinchi xatboshi, 15-bandining toʻrtinchi xatboshilaridagi “suvdan foydalanuvchilar” soʻzlari tegishli ravishda “suv isteʼmolchilari” soʻzlari bilan almashtirilsin. 5. Oʻzbekiston Respublikasi Prezidentining “Osiyo taraqqiyot banki ishtirokida “Buxoro, Navoiy va Qashqadaryo viloyatlaridagi yerlarning meliorativ holatini yaxshilash” loyihasini amalga oshirish chora-tadbirlari toʻgʻrisida” 2007-yil 26-sentabrdagi PQ-698-son qarori 1-bandining uchinchi xatboshidagi “suv resurslaridan foydalanuvchilar” soʻzlari “suv isteʼmolchilari uyushmalari” soʻzlari bilan almashtirilsin.
“YENGILSANOATSERVIS” UNITAR KORXONASINI QAYTA TAShKIL ETISh TOʻGʻRISIDA
(resolution, 2018-03-05)

Ishlab chiqarish va ijtimoiy infratuzilmadan samarali foydalanishni taʼminlash, shuningdek tugatilgan “Oʻzbektoʻqimachimash” ishlab chiqarish birlashmasi hududida joylashgan korxonalar faoliyati uchun qulay shart-sharoitlar yaratish bilan bogʻliq xarajatlarni maqbullashtirish maqsadida Vazirlar Mahkamasi qaror qiladi: 1. Vazirlar Mahkamasining 2009-yil 24-fevraldagi 191-f-son farmoyishiga muvofiq tegishli muhandislik-kommunikatsiya obyektlari “Yengilsanoatservis” unitar korxonasi balansidan “Toshshaharelektrtarmoqlari” korxonasi OAJ, “SUVCOZ” davlat unitar korxonasi va “Toshkentgaztaʼminot” unitar korxonasi balansiga bepul asosda berilganligi maʼlumot uchun qabul qilinsin. 2. “Oʻzbekyengilsanoat” davlat-aksiyadorlik kompaniyasi, Oʻzbekiston Respublikasi Davlat mulki qoʻmitasi va Iqtisodiyot vazirligining “Yengilsanoatservis” unitar korxonasini, unga Vazirlar Mahkamasining “Yengilsanoatservis” unitar korxonasini tashkil etish toʻgʻrisida” 2008-yil 25-fevraldagi 32-son qarori bilan yuklangan vazifalar toʻliq bajarilganligi tufayli “Oʻzbekyengilsanoat” davlat-aksiyadorlik kompaniyasiga birlashtirish yoʻli bilan qayta tashkil etish haqidagi taklifiga rozilik berilsin. 3. Belgilab qoʻyilsinki, “Oʻzbekyengilsanoat” davlat-aksiyadorlik kompaniyasi qayta tashkil etilayotgan “Yengilsanoatservis” unitar korxonasining huquqiy vorisi hisoblanadi. 4. “Oʻzbekyengilsanoat” davlat-aksiyadorlik kompaniyasi: tugatilgan “Oʻzbektoʻqimachimash” ishlab chiqarish birlashmasi negizida tashkil etilgan korxonalar tomonidan investitsiya majburiyatlarining bajarilishi; tugatilgan “Oʻzbektoʻqimachimash” ishlab chiqarish birlashmasi hududidagi davlat mulki obyektlarining saqlanishi, qoʻriqlanishi va hududning obodonlashtirilishi yuzasidan monitoringni taʼminlasin. 5. Vazirlar Mahkamasining “Yengilsanoatservis” unitar korxonasini tashkil etish toʻgʻrisida” 2008-yil 25-fevraldagi 32-son qarori oʻz kuchini yoʻqotgan deb hisoblansin. 6. Mazkur qarorning bajarilishini nazorat qilish Oʻzbekiston Respublikasi Bosh vazirining birinchi oʻrinbosari R.S. Azimov zimmasiga yuklansin.
KAPITAL QURILIShDA IKKI BOSQIChLI TANLOV SAVDOLARINI OʻTKAZISh TARTIBI TOʻGʻRISIDAGI NIZOMGA OʻZGARTIRIShLAR KIRITISh HAQIDA
(resolution, 2021-03-31)

Oʻzbekiston Respublikasi Davlat arxitektura va qurilish qoʻmitasining 2003-yil 30-dekabrdagi 10-son (roʻyxat raqami 1303, 2004-yil 24-yanvar) (Oʻzbekiston Respublikasi qonun hujjatlari toʻplami, 2004-yil, 4-son, 45-modda) qarori bilan tasdiqlangan Kapital qurilishda ikki bosqichli tanlov savdolarini oʻtkazish tartibi toʻgʻrisidagi nizomni qonunchilikning talablariga muvofiqlashtirish maqsadida Oʻzbekiston Respublikasi Davlat arxitektura va qurilish qoʻmitasi qaror qiladi: 1. Oʻzbekiston Respublikasi Davlat arxitektura va qurilish qoʻmitasining 2003-yil 30-dekabrdagi 10-sonli (2004-yil 24-yanvar, roʻyxatga olingan raqami 1303-son, “Oʻzbekiston Respublikasi qonun hujjatlari toʻplami”, 2004-yil, 4-son, 45-modda) qarori bilan tasdiqlangan kapital qurilishda ikki bosqichli tanlov savdolarini oʻtkazish tartibi toʻgʻrisidagi nizomga ilovaga* muvofiq oʻzgartirishlar kiritilsin. 2. Mazkur qaror Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgach kuchga kiradi.
OʻZBEKISTON RESPUBLIKASI TIJORAT BANKLARIDA BUXGALTERIYA HISOBI HISOBVARAQLAR REJASIGA OʻZGARTIRISh VA QOʻShIMChALAR KIRITISh TOʻGʻRISIDA
(resolution, 2022-02-27)

Oʻzbekiston Respublikasining “Oʻzbekiston Respublikasining Markaziy banki toʻgʻrisida”gi Qonunining (Oʻzbekiston Respublikasi Oliy Majlisining Axborotnomasi, 1995-y., 12-son, 247-modda) 7, 17 va 51-moddalariga muvofiq Oʻzbekiston Respublikasi Markaziy banki Boshqaruvi qaror qiladi: 1. Oʻzbekiston Respublikasi Markaziy banki Boshqaruvining 2004-yil 17-iyuldagi 15/3-sonli qarori bilan tasdiqlangan “Oʻzbekiston Respublikasi tijorat banklarida buxgalteriya hisobi hisobvaraqlar rejasi”ga (roʻyxat raqami 773-17, 2004-yil 13-avgust) (Oʻzbekiston Respublikasi qonun hujjatlari toʻplami, 2004-yil, 32-son, 369-modda) ilovaga* muvofiq oʻzgartirish va qoʻshimchalar kiritilsin. 2. Ushbu qaror Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi.
Oʻzbekiston Respublikasi Ichki ishlar vazirligi xodimlari va ularning oila aʼzolari yashash sharoitlarini yaxshilash toʻgʻrisida
(resolution, 2011-01-14)

Oʻzbekiston Respublikasi Ichki ishlar vazirligining moddiy-texnika bazasini mustahkamlash hamda ichki ishlar idoralari xodimlari va ularning oila aʼzolarini yashash sharoitlarini yaxshilash maqsadida Vazirlar Mahkamasi qaror qiladi: 1. Oʻzbekiston Respublikasi Ichki ishlar vazirligi va Toshkent shahar hokimligining Toshkent shahar, Chilonzor tumani, 20-dahada joylashgan Toshkent shahar hududiy kommunal-foydalanish birlashmasi balansidagi 19/6 hamda 19/7-uy manzildagi toʻqqiz qavatli binolarni Oʻzbekiston Respublikasi Ichki ishlar vazirligi balansiga tasarruf etish huquqisiz bepul oʻtkazish toʻgʻrisidagi taklifi maʼqullansin. 2. Toshkent shahar hokimligi mazkur qarorning 1-bandida koʻrsatib oʻtilgan binolarni belgilangan tartibda topshirilishini, Oʻzbekiston Respublikasi Ichki ishlar vazirligi qabul qilib olinishini taʼminlasin. 3. Oʻzbekiston Respublikasi Ichki ishlar vazirligi qabul qilib olingan binolarda ichki ishlar idoralari xodimlari va ularning oila aʼzolari yashashlari uchun shart-sharoit yaratgan holda ulardan maqsadli foydalansin. 4. Belgilansinki, binolarni rekonstruksiya qilish uchun xarajatlar Oʻzbekiston Respublikasi Ichki ishlar vazirligi uchun har yili ajratiladigan mablagʻlar doirasida amalga oshiriladi. 5. Oʻzbekiston Respublikasi Vazirlar Mahkamasining 2009-yil 30-avgustdagi “Toshkent shahar hokimligining munitsipal mulk obyektlari sotilishi jarayonlarini jadallashtirish boʻyicha qoʻshimcha choralar toʻgʻrisida”gi 253-son qarorining ilovasidagi 83- va 84-satrlar chiqarib tashlansin. 6. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari B.A. Xoʻjayev zimmasiga yuklansin.
GEOLOGIYA-QIDIRUV ISHLARIDA XAVFSIZLIK QOIDALARIGA OʻZGARTIRISH VA QOʻSHIMCHALAR KIRITISH TOʻGʻRISIDA
(resolution, 2025-12-24)

Oʻzbekiston Respublikasi Prezidentining “Geologiya-qidiruv ishlarini tashkil etish va olib borish tizimi samaradorligini yanada oshirish chora-tadbirlari toʻgʻrisida”gi 2010-yil 27-avgustdagi PQ-1396-son qarori (Oʻzbekiston Respublikasi qonun hujjatlari toʻplami, 2010-y., 35-36-son, 301-modda), Oʻzbekiston Respublikasi Vazirlar Mahkamasining “Sanoatda, konchilikda va kommunal-maishiy sektorda ishlarning bexatar olib borilishini nazorat qilish davlat inspeksiyasi faoliyatini tashkil etish toʻgʻrisida”gi 2004-yil 10-iyuldagi 323-son (Oʻzbekiston Respublikasi qonun hujjatlari toʻplami, 2004-y., 28-son, 321-modda), “Oʻzbekiston Respublikasi Davlat geologiya va mineral resurslar qoʻmitasi toʻgʻrisidagi nizomni tasdiqlash haqida”gi 2007-yil 5-fevraldagi 26-son (Oʻzbekiston Respublikasi qonun hujjatlari toʻplami, 2007-y., 4 — 6-son, 47-modda) qarorlariga muvofiq Oʻzbekiston Respublikasi Vazirlar Mahkamasi huzuridagi Yer qaʼrini geologik oʻrganish, sanoatda, konchilikda va kommunal-maishiy sektorda ishlarning bexatar olib borilishini nazorat qilish davlat inspeksiyasi va Davlat geologiya va mineral resurslar qoʻmitasi qaror qiladi: 1. Oʻzbekiston Respublikasi “Togʻkontexnazorat”ning 1996-yil 12-dekabrdagi va Geologiya va mineral resurslar davlat qoʻmitasining 1996-yil 25-noyabrdagi 84-son qarori (roʻyxat raqami 304, 1997-yil 29-yanvar) bilan tasdiqlangan Geologiya-qidiruv ishlarida xavfsizlik qoidalariga ilovaga* muvofiq oʻzgartirish va qoʻshimchalar kiritilsin. 2. Mazkur qaror Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi.
“USTAV KAPITALIDA DAVLAT AKSIYALARI PAKETI (ULUShLARI) 50 FOIZDAN ORTIQ BOʻLGAN KORXONALARDA TAShQI AUDITNI OʻTKAZADIGAN AUDITORLIK TAShKILOTLARI ROʻYXATIGA AUDITORLIK TAShKILOTLARINI KIRITISh TARTIBI TOʻGʻRISIDA”GI NIZOMGA OʻZGARTIRIShLAR VA QOʻShIMChA KIRITISh HAQIDA
(resolution, 2019-01-01)

Oʻzbekiston Respublikasi Prezidentining 2006-yil 27-sentabrdagi PQ-475-son “Qimmatli qogʻozlar bozorini yanada rivojlantirish chora-tadbirlari toʻgʻrisida”gi qarorining 3-bandiga (Oʻzbekiston Respublikasi qonun hujjatlari toʻplami, 2006-yil, 39-son, 387-modda), Oʻzbekiston Respublikasi Vazirlar Mahkamasining 2000-yil 22-sentabrdagi 365-son “Auditorlik faoliyatni takomillashtirish va auditorlik tekshirishlarning ahamiyatini oshirish toʻgʻrisida”gi qaroriga (Oʻzbekiston Respublikasi qonun hujjatlari toʻplami, 2000-y., 6-son, 102-modda) muvofiq Oʻzbekiston Respublikasi Davlat mulkini boshqarish davlat qoʻmitasi va Moliya vazirligi qaror qiladilar: 1. Oʻzbekiston Respublikasi Davlat mulki qoʻmitasi va Moliya vazirligining 2007-yil 12-fevraldagi 01/12-18/03, 20-son qarori (roʻyxat raqami 1668, 2007-yil 28-mart) (Oʻzbekiston Respublikasi qonun hujjatlari toʻplami, 2007-yil, 13-son, 128-modda) bilan tasdiqlangan “Ustav kapitalida davlat aksiyalari paketi (ulushlari) 50 foizdan ortiq boʻlgan korxonalarda tashqi auditni oʻtkazadigan auditorlik tashkilotlari roʻyxatiga auditorlik tashkilotlarini kiritish tartibi toʻgʻrisida”gi nizomga ilovaga muvofiq oʻzgartirishlar va qoʻshimcha kiritilsin. 2. Mazkur qaror Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi. 1. 1-banddan “ustav kapitali 500 mln soʻmdan yuqori boʻlgan” degan soʻzlari chiqarib tashlansin. 2. 3-bandda: “25-fevraldan kechiktirmagan holda” degan soʻzlar “1-fevraldan 25-fevralgacha” degan soʻzlar bilan almashtirilsin; quyidagi mazmundagi ikkinchi xatboshi bilan toʻldirilsin: “Belgilangan muddatda taqdim etilmagan hujjatlar koʻrib chiqilmaydi”. 3. 12-bandda: “a” kichik bandidan “ustav kapitali 500 mln soʻmdan yuqori boʻlgan” degan soʻzlari chiqarib tashlansin; “v” kichik bandidan “shu jumladan, aksiyadorlik jamiyatlarini tekshirish boʻyicha” degan soʻzlar chiqarib tashlansin. 4. 13-bandda: “a” kichik bandidan “ustav kapitali 500 mln soʻmdan yuqori boʻlgan” degan soʻzlari chiqarib tashlansin; “v” kichik bandi oʻz kuchini yoʻqotgan deb hisoblansin; “e” kichik bandi quyidagi tahrirda bayon etilsin: “e) auditorlik tashkiloti rahbari tomonidan tasdiqlangan ichki standartlar roʻyxati”. 5. Ushbu oʻzgartirishlar va qoʻshimcha Oʻzbekiston Respublikasi Monopoliyadan chiqarish va raqobatni rivojlantirish davlat qoʻmitasi bilan kelishilgan.